KOMISIJOS REGLAMENTAS (EB) Nr. 1730/2004
2004 m. spalio 4 d.
iš dalies keičiantis Reglamentą (EB) Nr. 1185/2004, atidarantį nuolatinį konkursą dėl Vokietijos intervencinės agentūros saugomų rugių eksporto
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų sektoriaus rinkų organizavimo (1), ypač į jo 6 straipsnį,
kadangi:
(1)
2004 m. birželio 25 d. Komisijos reglamento (EB) Nr. 1185/2004, atidarančio nuolatinį konkursą dėl Vokietijos intervencinės agentūros saugomų rugių eksporto (2), 5 straipsnyje numatyta, kad pasiūlymų pateikimo vėlesniems daliniams konkursams terminas baigiasi kiekvieną ketvirtadienį, išskyrus tam tikras dienas.
(2)
Atsižvelgiant į tai, kad 2004 m. lapkričio 1 d. ir 2 d. bei gruodžio 30 d. daugelyje valstybių narių yra švenčių dienos, administraciniais ir tinkamo valdymo sumetimais reikia panaikinti dalinius konkursus, kurių terminas baigiasi 2004 m. lapkričio 4 d. ir gruodžio 30 d.
(3)
Reikia atitinkamai iš dalies pakeisti Reglamentą (EB) Nr. 1185/2004.
(4)
Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1185/2004 5 straipsnio 2 dalis pakeičiama taip:
„2. Pasiūlymų pateikimo vėlesniems daliniams konkursams terminas baigiasi kiekvieną ketvirtadienį 9 valandą (Briuselio laiku), išskyrus 2004 m. liepos 22 d., 2004 m. rugpjūčio 5 d., 2004 m. rugpjūčio 19 d., 2004 m. rugsėjo 2 d., 2004 m. lapkričio 4 d., 2004 m. gruodžio 23 d., 2004 m. gruodžio 30 d., 2005 m. kovo 24 d., 2005 m. gegužės 5 d. ir 2005 m. gegužės 26 d.“
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 4 d.